મુખ્યપ્રધાન શિવરાજસિંહ ચૌહાણે જણાવ્યું કે વડા પ્રધાન મોદી આજે સવારે ૧૧-૪૫ કલાકે મુંબઈ અેરપોર્ટ પરથી વાયુસેનાના ખાસ વિમાન દ્વારા ઈન્દોર જવા રવાના થશે. મોદી ૧૨-૫૫ કલાકે ઈન્દોર પહોંચશે. ત્યાંથી હેલિકોપ્ટર દ્વારા મહુ જવા રવાના થશે. બાદમાં તેઓ ૧-૩૦ થી ૨-૩૦ સુધી આંબેડકર સ્મારકમાં શ્રદ્ધાસુમન અર્પણ કર્યા બાદ યોજાનારા કાર્યક્રમમાં હાજરી આપશે.જેમાં વડા પ્રધાન મોદીના સંબોધનને તમામ ગ્રામજનો સાંભળી શકે તે માટે પંચાયતમાં વ્યવસ્થા કરવામાં આવી છે તેમજ મોદી જે ધ્વજ સોંપશે તે રાજ્યની તમામ ગ્રામ પંચાયત સુધી પહોંચશે. તેમણે વધુમાં જણાવ્યું કે આ અભિયાન ગામડાંઓની સમસ્યાના ઉકેલ માટે મદદરૂપ બની રહેશે.